หมอยง แนะ 4 มาตรการเด็ด ช่วยลดการระบาด โควิด-19 ในประเทศไทย
เปิด 4 มาตรการเด็ด จากหัวหน้าศูนย์เชี่ยวชาญเฉพาะทางด้านไวรัสวิทยา เพื่อช่วยลดการระบาดของเชื้อไวรัส โควิด-19 ในประเทศไทยวันที่ 1 เม.ย. 2563 ศ.นพ.ยง ภู่วรวรรณ หัวหน้าศูนย์เชี่ยวชาญเฉพาะทางด้านไวรัสวิทยา คลินิกภาควิชากุมารเวชศาสตร์ คณะแพทยศาสตร์ จุฬาลงกรณ์มหาวิทยาลัย โพสต์ข้อความผ่านเฟซบุ๊กส่วนตัวว่า การลดการแพร่กระจายของโรคโควิดในประเทศไทย โดยมาตรการต่างๆ ที่ออกมา เราสามารถลดการแพร่กระจายของโรคมาได้ระดับหนึ่งจากอำนาจการแพร่กระจายปกติ R0 = 2.5 (1 คน แพร่โรคต่อ 2.5 คน) ลดลงเหลือ R0 = 1.5 (1 คนแพร่ไป 1.5 คน) อัตราดังกล่าวยังไม่เป็นที่พอใจ เราจะต้องลดให้เป็น 1 หรือน้อยกว่า 1 ให้ได้ เราต้องมีมาตรการที่เข้มข้นขึ้น จึงจะควบคุมโรคได้ มาตรการทั้งหมดจะต้องประกอบไปด้วย1. วินิจฉัยโรคให้ได้รวดเร็ว และให้ได้มากที่สุด โดยการตรวจผู้สัมผัส ผู้ต้องสงสัยเพิ่มขึ้น และต้องออกผลให้รวดเร็ว ตรวจจำนวนผู้ต้องสงสัยเพิ่มขึ้น เพื่อควบคุม กักกัน ไม่ให้โรคแพร่กระจาย ผู้ติดเชื้อทุกคนจะต้องได้รับการดูแล ควบคุม ไม่ให้เกิดอาการมาก หรือรุนแรง โดยรักษาแต่เริ่มแรกรวดเร็ว และต้องการลดการแพร่กระจายโรคได้ รวมทั้งผู้ที่รักษาหายจะต้องมั่นใจว่าจะพ้นระยะและไม่ไปแพร่กระจายโรคได้2. ลดความเสี่ยงในการติดโรคของคนทั่วไป ตั้งแต่สุขอนามัย ล้างมือ กินร้อนที่รู้จัดกันดี ไปจนถึง physical distancing กำหนดระยะห่างของบุคคล สังคม ไม่น้อยกว่า 2 เมตร ไม่ว่านอกบ้าน ในบ้าน การใส่หน้ากากอนามัยเพื่อป้องกันการแพร่กระจายโรค และลดการติดต่อ3. ลดการเคลื่อนที่ของประชากร ลดการสัมผัสโรคด้วยการอยู่บ้าน และจะต้องทำให้มากที่สุด ในการลดประชากรที่จะไปสัมผัสโรค การเลื่อนวันหยุดสงกรานต์ การมีมาตรการเข้มงวดในการเคลื่อนที่ การเดินทางของประชาชน เพื่อลดการแพร่กระจายโรค4. การมีระเบียบวินัย เมื่อเปรียบเทียบจีน กับประเทศประชาธิปไตยทางตะวันตกแล้ว จีนมีระเบียบวินัยมากกว่า สามารรถควบคุมโรคได้จนไม่พบผู้ป่วยรายใหม่ ยกเว้นผู้ป่วยนำเข้าจากต่างประเทศ เพราะความมีระเบียบวินัยสำหรับมาตรการทั้งหมดจะต้องเข้มข้นขึ้น ก่อนเข้าฤดูฝนที่จะเป็นฤดูกาลของโรคทางเดินหายใจ ไม่เช่นนั้นเราจะยิ่งแยกยากระหว่างโรคโควิด-19 กับโรคทางเดินหายใจอื่น จะสร้างปัญหากับประเทศไทยเป็นอย่างมาก.ขอบคุณเฟซบุ๊กYong Poovorawan
เปิด 4 มาตรการเด็ด จากหัวหน้าศูนย์เชี่ยวชาญเฉพาะทางด้านไวรัสวิทยา เพื่อช่วยลดการระบาดของเชื้อไวรัส โควิด-19 ในประเทศไทย
โควิด-19,ไวรัสโคโรน่า,ไวรัสโคโรนา,ไวรัสอู่ฮั่น,COVID-19,หมอยง,ยง ภู่วรวรรณ,ข่าวทั่วไป